als_Latn dik_Latn sag_Latn
Lezhë, vazhdon puna e forcave të policisë kundër ndërtimeve të paligjshme
1. Më datë 03.03.2015, rreth orës 20.30, nga ana e forcave të policisë, u arrestua në flagrancë shtetasi Mark Stojani, 59 vjeç, banues në lagjen Nr.5 në Sanxhak të Kurbinit. Arrestimi i këtij shtetasi, u krye pasi dyshohet se rreth orës 17.00, në lagjen Nr.5 të Laçit, ka ndërtuar dhe po kryente punime në një banesë dykatëshe, në tokën e tij, duke mos qënë i pajisur me leje nga organet kompetente. Materialet e përgatitura, iu kaluan Prokurorisë së Rrethit Gjyqësor Kurbin, për veprën penale “Ndërtim i paligjshëm", parashikuar në nenin 199/a/1 të Kodit Penal.
2. Më datë 03.03.2015, rreth orës 12.40, u krye arrestimi në flagrancë i shtetasit Gjovalin Lleshi, 56 vjeç, banues në lagjen Nr.6 Laç, Kurbin, pasi dyshohet se, rreth orës 11.15, është konstatuar në një siperfaqe toke që rezulton në pronësi të këtij shtetasi, në fshatin Laç, duke ndërtuar një mur ndarës me blloqe betoni, pa qënë i pajisur me leje të organeve kompetente për kryerjen e këtyre punimeve. Materialet e përgatitura iu kaluan Prokurorisë së Rrethit Gjyqësor Kurbin, për veprën penale "Ndërtim i paligjshëm", parashikuar në nenin 199/a/1 të Kodit Penal.
3. Më datë 03.03.2015, filloi proçedimi penal në gjëndje të lirë për shtetasin me iniciale P.B, 65 vjeç, banues në Fushë Kuqe të Kurbinit, pasi rreth orës 08.00, në fshatin Fushë Kuqe, në oborrin para banesës së tij, dyshohet se ka ndërtuar me gurë dhe beton, një mur rrethues, duke mos qënë i pajisur leje nga ana e organeve kompetente për kryerjen e këtyre punimeve. Materialet e përgatitura, iu kaluan Prokurorisë së Rrethit Gjyqësor Kurbin, për veprën penale "Ndërtim i paligjshëm", vepër kjo e parashikuar në nenin 199/a/1 të Kodit Penal.
Drejtoria e Policisë Qarkut Lezhë.
als_Latn als_Latn als_Latn als_Latn als_Latn